پشاور( آن لائن)اوغانستان اٹ اختہ انگا 843 پاکستانی طور خم سیم نا کسر اٹ پاکستان ئِ سر مسر، طبی جاچ آن پد کل پاکستانی مسافر آتے اوفتا اُرا تے آ رادہ کننگا۔ میڈیا رپورٹ آتا رداٹ اوغانستان اٹ اختہ انگا 843 پاکستانی طور خم سیم انا کسر اٹ پاکستان ئِ سر مسر، طبی جاچ انا وخت آ مسافر تیٹی کورونا دَین نا نشانیک پاش متنو اوکان پد کل پاکستانی مسافر تے المی آ کاغدی کارروائی آن پد اوفتا اُرا تیا رادہ کننگا۔ رپورٹ نا رداٹ پاکستان آن 4907اوغانی ہم طور خم سیم انا کسر اٹ تینا ملک آ پدی ہنانو۔
